Cuneiform Tablet TC 3 14
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šùr qí-bi-ma um-ma bu-za-zu-ma ki-ma sú-ku-ur-tù-ni a-na-kam-ma wa-áš-ba-ku lá i re-eš₁₅ ší-mì-a wa-áš-ba-ku-ma li-bi né-eḫ a-bi a-ta be-lí a-ta lu a-na KÙ.BABBAR ša a-lá-ḫi-nim ù a-ḫi-šu lu ša ḫa-pu-a-šu lu sà-ra-ar-tí-šu i-ḫi-id-ma i-ku-pá-ša ù a-ta ší-ta-pár-ma KÙ.BABBAR lu-ša-áš-qí-lu a-pu-tum a-na i-ku-pá-ša lá ta-ša-lá-at i re-ší-kà li-zi-iz a-ṣé-er a-ḫi-im la tù-šar-šu ta-ni-iš-tum lam-na-at e ú-ša-ḫi-zu-šu a-dí ú-ṭí-tim ša a-lá-ḫi-nim ma-lá ur-ki-a i-dí-nu-ni ú ma-lá KÙ tù-ra-di-a-šu-ni uz-ni lá ta-pá-té pá-ni ša-tim a-ta ta da ma-la ta-le-e-ú mì-li-ik a-bi a-ta lu KÙ.BABBAR 1 GÍN i-ba-ab-tim i-ma-ḫu-ra lu ú-ṭù-tum i-na 30 ku-nu-ki-a lu kà-ni-ik lá ta-ša-lá-sú-um a-ma ša a-lim{ki} mì-ma-ša-ma ša ta-ša-me-ú ù a-dí KÙ.BABBAR ša šé-ep ku-lu-ma-a uz-ni pí-té a ma-nim a-da-gal